CELEX: 52011PC0905
Language: ro
Date: 2011-12-21
Title: Propunere de DECIZIE A PARLAMENTULUI EUROPEAN ŞI A CONSILIULUI referitoare la modificările aduse Acordului privind înființarea Băncii Europene pentru Reconstrucție și Dezvoltare (BERD) în vederea extinderii domeniului de aplicare geografic al operațiunilor BERD la sudul și estul Mării Mediterane

|
			
		
		
		52011PC0905
		
			Propunere de DECIZIE A PARLAMENTULUI EUROPEAN ŞI A CONSILIULUI referitoare la modificările aduse Acordului privind înființarea Băncii Europene pentru Reconstrucție și Dezvoltare (BERD) în vederea extinderii domeniului de aplicare geografic al operațiunilor BERD la sudul și estul Mării Mediterane /* COM/2011/0905 final - 2011/0442 (COD) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Introducere
Banca
Europeană pentru Reconstrucție și Dezvoltare (BERD) a fost
înființată în 1990 pentru a sprijini dezvoltarea economiilor de
piață din Europa Centrală până Asia Centrală în urma
prăbușirii generalizate a regimurilor comuniste. Membrii fondatori
sunt Uniunea Europeană, Banca Europeană de Investiții (BEI)
și toate statele membre ale UE de la vremea respectivă. BERD este
deținută în momentul de față de 61 de țări, de UE
și de BEI. BERD sprijină în 29 de țări de
intervenție realizarea de proiecte, în principal din sectorul privat, care
nu pot fi finanțate integral de piață. Banca promovează
spiritul antreprenorial și favorizează tranziția spre o economie
de piață deschisă și democratică. 
Evenimentele din 2011 care au avut loc în
țările mediteraneene partenere necesită un răspuns politic
puternic din partea UE. În luna martie, Comisia și Înaltul Reprezentant au
prezentat o comunicare comună[1]
pentru a marca sprijinul politic și economic puternic oferit de UE în
regiune, care include o opțiune privind extinderea mandatului BERD la
țările din vecinătatea sudică, pe baza experienței din
ultimii 20 de ani a acestei bănci în materie de favorizare a
tranziției către economii de piață deschise. Consiliul
European din 24-25 martie 2011 și-a exprimat sprijinul larg pentru
conținutul acestei comunicări comune. În rezoluția sa din 7
aprilie 2011 privind revizuirea politicii europene de vecinătate –
dimensiunea sudică, Parlamentul European a invitat BERD să își
modifice statutul în vederea participării în cadrul procesului de
asistență financiară. La reuniunea din mai 2011 de la Deauville,
liderii G8 au făcut, de asemenea, apel la BERD să își
extindă sfera geografică pentru a pune la dispoziție
experiența sa și să acorde sprijin procesului de tranziție
din țările din sudul și estul Mării Mediterane pentru ca
acestea să își însușească principiile unei democrației
pluripartite, ale pluralismului și ale economiei de piață. 
Ca răspuns la evoluția rapidă a
evenimentelor, guvernatorii Băncii au făcut apel la BERD să
examineze elementele care pledează pentru o extindere regională a
domeniului geografic de aplicare al mandatului său. Guvernatorii au
stabilit parametrii pentru această activitate cu ocazia reuniunii anuale a
BERD din mai 2011. Consiliul de administrație al BERD a supus
atenției guvernatorilor un raport privind extinderea geografică a
operațiunilor BERD la sudul și estul Mării Mediterane, propunând
în special două rezoluții: 
(a)                   
Rezoluția 137, care propune modificarea
articolului 1 din Acordul privind înființarea Băncii (AEB – Agreement
Establishing the Bank) cu scopul de a extinde regiunea de intervenție
a BERD la sudul și estul Mării Mediterane, și 
(b)                   
Rezoluția 138, care propune modificarea
articolului 18 din AEB pentru a permite utilizarea fondurilor speciale în
potențialele țări beneficiare.
Abordarea calibrată a BERD în noua regiune
Cele două propuneri de rezoluții de
modificare a acestor două articole au urmărit să se permită
angajarea BERD în sudul și estul Mării Mediterane în trei etape: 
–                        
Într-o primă etapă, ca urmare a
solicitării comunității internaționale de a demara rapid
operațiunile în regiunea mediteraneană, BERD va utiliza fonduri de
cooperare, care se vor concentra pe cooperarea tehnică și
pregătirea de proiecte. 
–                        
În cadrul celei de a doua etape, BERD va aloca
resursele proprii unor fonduri speciale, care vor putea alimenta o gamă
completă de operațiuni de investiție ale BERD în regiunea din
sudul și estul Mării Mediterane. Această etapă va începe
odată ce modificările la articolul 18 din AEB au fost ratificate de
un număr suficient de membri BERD, în conformitate cu articolul 56 din
AEB.
–                        
În cadrul etapei finale, țările din sudul
și estul Mării Mediterane vor deveni țări de
intervenție de sine stătătoare. Această etapă va
începe odată ce modificările la articolul 1 din AEB au fost
ratificate de membrii BERD, în conformitate cu articolul 56 din AEB.
Articolul 1 din AEB definește în prezent regiunea de
intervenție a Băncii ca fiind alcătuită din
țările din Europa Centrală și de Est, la care se
adaugă și Mongolia. Dat fiind că noile țări
potențial beneficiare se află în afara regiunii descrise mai sus,
articolul 1 din AEB va trebui modificat înainte ca BERD să aibă
dreptul să efectueze operațiuni complete acolo, recurgând la
resursele sale ordinare. Textul modificării este anexat la prezenta
propunere legislativă. Articolul 1 din AEB trebuie modificat pentru a
extinde domeniul de aplicare al operațiunilor Băncii la
țările membre din sudul și estul Mării Mediterane. Acest
articol trebuie să stipuleze de asemenea că un membru poate deveni o
țară beneficiară cu aprobarea unei majorități
calificate de cel puțin două treimi dintre guvernatori, reprezentând
nu mai puțin de 75% din totalul voturilor alocate. 
În raportul
întocmit de Consiliul de administrație al BERD se precizează că
regiunea din sudul și estul Mării Mediterane „cuprinde
țările cu litoral la Marea Mediterană, precum și Iordania,
care este puternic integrată în această regiune”. Acestea sunt
considerate ca fiind vecini sudici ai UE. Egipt și Maroc sunt deja membre
ale BERD. Calitatea de membru a Tunisiei și a Iordaniei a fost
aprobată de Consiliul guvernatorilor BERD în septembrie 2011 și,
respectiv, în noiembrie 2011[2].
Până la
intrarea în vigoare a articolului 1 din AEB (astfel cum a fost modificat)
și pentru a permite o participare mai rapidă a BERD în sudul și
estul Mării Mediterane, modificarea propusă a articolului 18 din AEB
ar permite ca BERD să desfășoare operațiuni finanțate
din resursele aferente fondurilor speciale în anumite țări membre din
regiunea extinsă. 
Articolul 18 din
AEB trebuie modificat astfel încât să permită utilizarea fondurilor
speciale în țările potențial beneficiare ale BERD, precum
și să prevadă desemnarea unui membru al BERD ca țară
potențial beneficiară cu aprobarea unei majorități
calificate de cel puțin două treimi dintre guvernatori, reprezentând
nu mai puțin de 75% din totalul voturilor alocate. Mai mult, în cazul
în care Consiliul guvernatorilor decide că un membru ar trebui să
obțină statutul de țară potențial beneficiară,
acesta ar trebui, de asemenea, să ia o decizie cu privire la durata
perioadei în care respectivul membru poate accesa fondurile speciale relevante.

Guvernatorul din partea UE al BERD și toți guvernatorii
statelor membre au votat în favoarea Rezoluțiilor 137 și 138 cu
ocazia Consiliului guvernatorilor din 30 septembrie 2011, când au fost aprobate
modificările necesare la articolele 1 și 18 din AEB. În conformitate
cu articolul 56 din AEB, membrii BERD trebuie să accepte ulterior aceste
modificări. Prin urmare, este necesară o decizie a Parlamentului
European și a Consiliului pentru a permite ca aceste modificări
să intre în vigoare, permițând astfel BERD să desfășoare
operațiuni în țările din sudul și estul Mării
Mediterane, precum și pentru a autoriza utilizarea fondurilor speciale în
țările beneficiare și în țările potențial
beneficiare. 
Modificările vor intra în vigoare în termen de șapte zile de
la data comunicării oficiale de către BERD, când condițiile de
acceptare a amendamentelor vor fi fost îndeplinite în conformitate cu articolul
56 din AEB. 
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
Comunitatea internațională, inclusiv
toate statele membre, Comisia și celelalte instituții UE, au îndemnat
BERD participe la măsurile de ordin economic luate cu privire la
evenimentele politice din regiunea din sudul și estul Mării
Mediterane, contribuind cu experiența sa la sprijinirea procesului de
transformare economică a țărilor din Europa Centrală
și de Est, precum și a celor din Asia Centrală, după
prăbușirea comunismului.
De asemenea, atât UE, cât și G8 au
încurajat BERD să sprijine angajamentele luate în regiune și s-au
angajat să colaboreze cu Banca în direcția creării unui „instrument
de tranziție specific”, care să permită demararea cât mai
rapidă a operațiunilor băncii în țările din regiunea
extinsă.
Consiliul guvernatorilor al BERD a observat
schimbările istorice și dinamice care au loc în regiunea extinsă
și a examinat necesitatea urgentă de a-și exprimă sprijinul
pentru acele țări din regiune hotărâte să construiască
o ordine nouă și democratică. Modificările la AEB
reflectă necesitatea ca BERD să își extindă
operațiunile la țările din sudul și estul Mării
Mediterane prin susținerea efectivă acordată schimbărilor
politice și economice din regiune. Acționarii BERD (printre care se
numără toate statele membre ale UE, BEI și Comisia în calitate
de reprezentat al UE) au fost implicați în mod activ în acest proces.
BERD a evaluat
impactul asupra adecvării capitalului al unei extinderi a
activităților sale în noua regiune de operațiuni. Pe parcursul
primelor două etape de intervenție identificate la punctul (1) din
prezenta expunere de motive, BERD își va desfășura activitatea
prin alocarea unei părți din venitul net al Băncii. În cadrul
primei etape, 20 de milioane EUR vor fi alocate de către BERD fondurilor
de cooperare și încă 1 miliard de EUR este prevăzut a fi alocat
de către BERD fondului special constituit în cursul celei de-a doua etape.
Evaluarea a concluzionat că, dat fiind nivelul actual al riscului
financiar și al capitalului economic, BERD va fi în măsură
să respecte, în perioada de revizuire a resurselor de capital (2011-2015),
cerințele statutare și economice în materie de capital,
fără nicio altă majorare de capital. Mai mult, BERD a confirmat
că această extindere nu va avea niciun impact asupra
activităților desfășurate în actualele țări de
intervenție. 
Banca poartă
în prezent discuții cu mai mulți donatori, cu scopul de a suplimenta
atât fondurile de cooperare, cât și fondurile speciale. În ceea ce
privește fondurile de cooperare, obiectivul este de a se ajunge la un
volum total de 100 de milioane EUR, finanțat atât de donatorii actuali
(inclusiv de UE, prin intermediul Facilității de investiții
pentru vecinătate), cât și, eventual, de o serie de contribuitori
netradiționali, precum țările arabe. În ceea ce privește
fondurile speciale, nu a fost avansată până acum nicio cifră
referitoare la valoarea contribuțiilor din partea donatorilor. Înainte de
a se angaja într-o nouă țară de intervenție
potențială, BERD trebuie să întreprindă o evaluare
tehnică detaliată a condițiilor economice și politice
existente în țara respectivă, inclusiv o evaluare a angajamentului
țării față de principiile democrației pluripartite,
ale pluralismului și economiei de piață prevăzute de
articolul 1 din AEB, a lacunelor în materie de tranziție, a
activităților desfășurate de celelalte instituții
financiare internaționale în țara în cauză, precum și a
priorităților în sprijinul cărora BERD va putea valorifica la
maximum cunoștințele și competențele sale unice. La
pregătirea acestor evaluări, BERD va lua pe deplin în considerare
punctele de vedere ale UE și ale comunității internaționale
extinse. 
Recent, au fost întreprinse evaluări ale
situației din Egipt, Tunisia, Maroc și Iordania. Aceste
evaluări vor fi actualizate cu ocazia fiecărei etape a angajamentului
BERD, iar cerințele vor fi consolidate progresiv. În plus, BERD și-a
luat angajamentul de a monitoriza îndeaproape evoluțiile economice și
politice din fiecare țară, cu scopul de a calibra implicarea BERD în
funcție de direcția și ritmul evoluțiilor, garantând, în
același timp, că punctele de vedere ale UE și ale
comunității internaționale extinse sunt pe deplin luate în
considerare. 
3.           ELEMENTELE JURIDICE ALE PROPUNERII
Propunerea de decizie se referă la
extinderea geografică a regiunii de intervenție a BERD la regiunea
din sudul și estul Mării Mediterane. Începând cu intrarea în vigoare
a Tratatului privind funcționarea Uniunii Europe, articolul 212 constituie
baza juridică pentru acțiunile de cooperare economică,
financiară și tehnică ale UE, în special pentru asistența
acordată țărilor terțe și, prin urmare, este propus ca
bază legală pentru prezenta propunere legislativă. 
4.           IMPLICAȚIILE BUGETARE 
Prin natura sa, prezenta propunere nu are
implicații financiare directe asupra bugetului Uniunii. 
5.           EXPLICAREA DETALIATĂ A PROPUNERII 
Articolul 1 
Prezentul articol se referă la aprobarea
de către UE a modificărilor aduse articolelor 1 și 18 din AEB
care prevăd extinderea domeniului de aplicare al operațiunilor BERD
la țările din sudul și estul Mării Mediterane. 
Articolul 2
Prezentul articol va permite guvernatorului
BERD care reprezintă UE să comunice Băncii, în mod oficial,
instrumentul de acceptare a modificărilor menționate. 
2011/0442 (COD)
Propunere de
DECIZIE A PARLAMENTULUI EUROPEAN ŞI
A CONSILIULUI
referitoare la modificările aduse
Acordului privind înființarea Băncii Europene pentru
Reconstrucție și Dezvoltare (BERD) în vederea extinderii domeniului
de aplicare geografic al operațiunilor BERD la sudul și estul
Mării Mediterane
PARLAMENTUL EUROPEAN ȘI
CONSILIUL
având în vedere Tratatul privind
funcționarea Uniunii Europene, în special articolul 212,
având în vedere propunerea Comisiei Europene,
după transmiterea proiectului de act
legislativ către parlamentele naționale,
în conformitate cu procedura legislativă
ordinară,
întrucât:
(1)              
Ca răspuns la evenimentele care au avut loc în
2011 în regiunea sudică și estică a Mării Mediterane, în
martie 2011, Comisia și Înaltul Reprezentant au prezentat o comunicare
comună[3]
pentru a marca sprijinul politic și economic puternic oferit de UE în
regiune, care include o opțiune privind extinderea mandatului BERD la
țările din vecinătatea sudică, pe baza experienței din
ultimii 20 de ani a acestei bănci. Consiliul European din 24‑25 martie
2011 și-a exprimat sprijinul larg pentru conținutul acestei
comunicări comune. În rezoluția sa din 7 aprilie 2011 privind
revizuirea politicii europene de vecinătate – dimensiunea sudică,
Parlamentul European a invitat BERD să își modifice statutul în
vederea participării în cadrul procesului de asistență
financiară.
(2)              
În mai 2011, liderii G8 au lansat parteneriatul de
la Deauville cu scopul de a oferi sprijinul necesar țărilor din sudul
și estul Mării Mediterane în demersurile lor către o societate
liberă, democratică și tolerantă și au făcut apel
la BERD să își extindă domeniul de aplicare geografic pentru a
pune la dispoziție experiența sa și a sprijini tranziția
acestor țări în direcția însușirii principiilor
democrației pluripartite, ale pluralismului și ale economiei de
piață.
(3)              
Prin rezoluțiile 137 și 138 adoptate la 30
septembrie 2011, Consiliul guvernatorilor BERD a votat în favoarea
modificărilor necesare la Acordul de înființare a BERD,
permițându-i să își extindă regiunea de intervenție la
sudul și estul Mării Mediterane. Toți guvernatorii BERD
reprezentând UE au votat în favoarea acestor modificări, inclusiv guvernatorul
pentru Uniunea Europeană.
(4)              
În conformitate cu articolul 56 din Acordul de
înființare a BERD, această bancă trebuie să întrebe
toți membrii dacă acceptă sau nu modificările propuse.
Acceptul trebuie dat în numele UE.
(5)              
În ceea ce privește desfășurarea activităților
sale în regiunea din sudul și estul Mării Mediterane, BERD trebuie
încurajată să își continue colaborarea strânsă cu UE
și să dezvolte o cooperare similară cu BEI și cu alte
instituții financiare publice europene și internaționale.
ADOPTĂ PREZENTA DECIZIE: 
Articolul 1
Modificările aduse articolelor 1 și 18 din Acordul de
înființare a BERD atașate la prezenta decizie se aprobă în
numele Uniunii Europene.
Articolul 2
Guvernatorul BERD reprezentând Uniunea
Europeană comunică Băncii Europene pentru Reconstrucție
și Dezvoltare declarația de acceptare a amendamentelor în numele
Uniunii Europene.
Articolul 3
Prezenta
decizie intră în vigoare în a treia zi de la data publicării în Jurnalul
Oficial al Uniunii Europene.
Adoptată la Bruxelles,
Pentru Parlamentul European                      Pentru
Consiliu,
Președintele                                                  Președintele
ANEXĂ: Modificări aduse Acordului
privind înființarea Băncii Europene pentru Reconstrucție și
Dezvoltare 
Articolul 1 din Acordul
privind înființarea Băncii se înlocuiește cu următorul
text: 
„Articolul 1
SCOP
Prin contribuirea la
progresul și reconstrucția economică, Banca are drept scop
sprijinirea tranziției către economia de piață și
promovarea inițiativei private și a spiritului antreprenorial în
țările din Europa Centrală și de Est care se angajează
să respecte și care pun în aplicare principiile democrației
pluripartite, ale pluralismului și ale economiei de piață. Sub
rezerva acelorași condiții, obiectivul Băncii poate fi, de
asemenea, pus în aplicare în Mongolia și în țările membre din sudul
și estul Mării Mediterane, conform deciziei Băncii ca urmare a
votului afirmativ a cel puțin două treimi dintre guvernatori,
reprezentând nu mai puțin de trei sferturi din totalul voturilor atribuite
membrilor. În consecință, orice trimitere în prezentul acord și
anexele sale la «țări din Europa Centrală și de Est», la
«țară (țări) beneficiară (beneficiare)» sau la
«țară (țări) membră (membre) beneficiară
(beneficiare)» se referă la Mongolia, precum și la fiecare dintre
țările din sudul și estul Mării Mediterane.” 
Articolul 18 din Acordul privind înființarea Băncii se
înlocuiește cu următorul text: 
„Articolul 18
FONDURI SPECIALE
1. (i) Banca poate accepta administrarea fondurilor speciale destinate
să servească scopului și care face parte din funcțiile
Băncii în țările beneficiare și în țările
potențial beneficiare. Costurile complete ale administrării
oricăror astfel de fonduri speciale sunt suportate din acest fond special.
(ii) În sensul paragrafului (i), Consiliul guvernatorilor poate decide,
la solicitarea unui membru care nu reprezintă o țară
beneficiară, că membrul respectiv se califică pentru statutul de
țară potențial beneficiară pentru o perioadă de timp
limitată și în condiții care sunt considerate adecvate. O
astfel de decizie trebuie luată ca urmare a votului afirmativ a cel
puțin două treimi dintre guvernatori, reprezentând nu mai puțin
de trei sferturi din totalul voturilor atribuite membrilor.
(iii) Decizia de a permite unui membru să se califice pentru
statutul de țară potențial beneficiară poate fi luată
numai în cazul în care respectivul membru este în măsură să
îndeplinească cerințele pentru a deveni țara beneficiară.
Aceste cerințe sunt cele prevăzute de articolul 1 din acest acord la
momentul luării deciziei sau la momentul intrării în vigoare a unei
modificări care a fost deja aprobată de Consiliul guvernatorilor la
momentul deciziei în cauză.
(iv) Dacă o țară potențial beneficiară nu a
devenit țară beneficiară la sfârșitul perioadei
menționate la paragraful (ii), Banca își încheie imediat toate
operațiunile speciale desfășurate în țara respectivă,
cu excepția celor legate de lichidarea ordonată, conservarea și
prezervarea activelor fondului special și de îndeplinirea
obligațiilor conexe.
2. Fondurile speciale acceptate de Bancă pot fi folosite în
țările beneficiare și în țările potențial
beneficiare în orice mod și în orice termeni și condiții în
conformitate cu scopul și funcțiile Băncii, cu celelalte
dispoziții relevante ale prezentului acord și cu acordul sau
acordurile care reglementează astfel de fonduri.
3. Banca adoptă normele și regulamentele impuse de
instituirea, administrarea și folosirea fiecărui fond special. Aceste
norme și regulamente trebuie să fie compatibile cu dispozițiile
prezentului acord, cu excepția celor aplicabile doar operațiunilor
curente ale Băncii.”
FIȘĂ FINANCIARĂ
LEGISLATIVĂ PENTRU PROPUNERI

1.                      
CADRUL PROPUNERII/INIȚIATIVEI 
1.1.                
Denumirea propunerii/inițiativei 

Propunere
de decizie a Parlamentului European și a Consiliului de modificare a
acordul privind înființarea Băncii Europene pentru Reconstrucție
și Dezvoltare (BERD) în vederea extinderii domeniului de aplicare
geografic al operațiunilor BERD la sudul și estul Mării
Mediterane.

1.2.                
Domeniul (domeniile) de politică vizat(e) în
structura ABM/ABB[4] 

Titlul
01 – Afaceri economice și financiare

1.3.                
Natura propunerii/inițiativei 

¨ Propunere/inițiativă
care se referă la o acțiune nouă 
¨ Propunere/inițiativă
care se referă la o acțiune nouă ca urmare a unui
proiect-pilot/a unei acțiuni pregătitoare[5] 
ý Propunere/inițiativă care se
referă la prelungirea unei acțiuni existente 
¨ Propunerea/inițiativa
se referă la o acțiune reorientată spre o nouă
acțiune 

1.4.                
Obiective
1.4.1.          
Obiectiv(e) strategic(e) multianual(e) al(e)
Comisiei vizat(e) de propunere/inițiativă 

Obiectivul „Promovarea prosperității dincolo
de granițele Uniunii Europene”

1.4.2.          
Obiectiv(e) specific(e) și activitatea
(activitățile) ABM/ABB în cauză 

Obiectivul specific nr. 2: „Îmbunătățirea profilului UE, a reprezentării sale
externe și a legăturii cu BEI și BERD, cu alte instituții
financiare internaționale și cu forurile economice relevante în
scopul asigurării unei mai bune convergențe între strategiile și
activitățile acestora și prioritățile externe ale
Uniunii Europene”.
Activitatea ABM/ABB în cauză
Titlul
01.03 - Afaceri economice și financiare internaționale

1.4.3.          
Rezultatul (rezultatele) și impactul
preconizat(e)

Obiectivul
principal al modificărilor aduse articolelor 1 și 18 din Acordul
privind înființarea Băncii Europene pentru Reconstrucție și
Dezvoltare (AEB) este de a extinde domeniul geografic de aplicare a mandatului
BERD la regiunea de intervenție din sudul și estul Mării
Mediterane și de a permite o implicare mai rapidă a BERD prin
intermediul fondului special în noile țări de intervenție în
așteptarea intrării în vigoare a articolului 1 din AEB. 

1.4.4.          
Indicatori de rezultat și de impact 

Realizarea
obiectivelor va fi evaluată în conformitate cu rapoartele întocmite de
BERD referitoare la operațiunile de finanțare în regiunea din sudul
și estul Mării Mediterane.

1.5.                
Motivele propunerii/inițiativei 
1.5.1.          
Cerință(e) de îndeplinit pe termen scurt
sau lung

Consiliul
superior a adoptat rezoluțiile 137 și 138 la 30 septembrie 2011 de
aprobare a modificărilor necesare la articolele 1 și 18 din AEB cu
sprijinul unanim al guvernatorilor reprezentând UE. 
Rezoluțiile,
astfel cum au fost aprobate de guvernatorii BERD, trebuie să fie acceptate
de membrii BERD, inclusiv de Uniunea Europeană, în conformitate cu
articolul 56 din AEB. Fiecare membru trebuie să depună la BERD un
instrument de acceptare a modificărilor aduse articolelor 1 și 18 din
AEB. Este necesară o decizie a Parlamentului European și a
Consiliului pentru ca UE să își declare acceptul oficial cu privire
la aceste modificări.

1.5.2.          
Valoarea adăugată a implicării UE

Așa
cum se menționează în expunerea de motive, statele membre ale UE
și instituțiile UE sprijină extinderea activităților
BERD la regiunea din sudul și estul Mării Mediterane. UE este
membră a BERD. 

1.5.3.          
Concluzii trase din experiențe anterioare
similare

BERD
a acumulat o experiență unică în țările de
intervenție actuale în ceea ce privește sprijinirea reformei
sectoarelor public și financiar, promovarea întreprinderilor mici și
mijlocii și privatizarea societăților de stat. Țările
din sudul și estul Mării Mediterane se confruntă cu provocări
similare legate de modernizarea economică, creștere și crearea
de locuri de muncă, astfel cum s-au confruntat și țările
din Europa Centrală și de Est după căderea comunismului.
Nevoia de sprijinire a investițiilor în infrastructură și a
sectorului privat este imperativă, iar BERD poate utiliza și aplica
experiența sa în domeniile respective, precum și în alte domenii
pentru a aduce beneficii economice în această nouă regiune de
intervenție. 

1.5.4.          
Coerența și posibila sinergie cu alte
instrumente relevante

Comisia
promovează în mod sistematic cooperarea strânsă și
inițiativele comune cu BERD, BEI și alte IFI. Într-adevăr, este
din ce în ce mai necesar să se coordoneze în mod eficient acțiunea
donatorilor și a IFI pentru susținerea redresării într-un context
de fragilitate economică și constrângeri bugetare. De asemenea,
cooperarea strânsă cu BERD stă la baza realizării obiectivelor
UE în domeniul relațiilor economice externe. 
În
acest context, Comisia sprijină, în special, cooperarea sa cu BEI și
BERD în cadrul Memorandumului tripartit de înțelegere (UE-BEI-BERD)
și al mecanismelor care combină granturi și împrumuturi, cum ar
fi Cadrul de investiții pentru Balcanii de Vest și Facilitatea de
investiții pentru vecinătate. Comisia, BEI și BERD vor extinde
Memorandumul tripartit de înțelegere la regiunea din sudul și estul
Mării Mediterane. Cooperarea dintre Comisie și BERD, precum și
dintre BERD, BEI și alte instituții financiare multilaterale și
bilaterale, va fi continuată și în regiunea din sudul și estul Mării
Mediterane. Așa cum se întâmplă și în cazul regiunii de
intervenție actuale, activitatea BERD din sudul și estul Mării
Mediterane poate beneficia de sprijin prin intermediul Facilității de
investiții pentru vecinătate (FIV). 

1.6.                
Durata acțiunii și a impactului financiar
al acesteia 

¨ Propunere/inițiativă cu durată
limitată 
–     
¨  Propunere/inițiativă în vigoare din [ZZ/LL]AAAA până
la [ZZ/LL]AAAA 
–     
¨  Impact financiar din AAAA până în AAAA 
ý Propunere/inițiativă cu durată
nelimitată

1.7.                
Modul (modurile) de gestionare preconizat (e)[6] 

ý      Gestiune centralizată directă de către
Comisie 
¨      Gestiune centralizată indirectă, cu delegarea
sarcinilor de execuție:
–     
¨  agențiilor executive 
–     
¨  organismelor instituite de Comunități[7] 
–     
¨  organismelor publice naționale/organisme cu misiune de serviciu
public 
–     
¨  persoanelor cărora li se încredințează implementarea
unor acțiuni specifice în temeiul titlului V din Tratatul privind Uniunea
Europeană, identificate în actul de bază relevant în sensul
articolului 49 din Regulamentul financiar 
¨ Gestiune partajată cu state membre 
¨ Gestiune descentralizată cu țări terțe 
¨ Gestiune în comun cu
organizații internaționale 
Observații 
N/A

2.                      
MĂSURI DE GESTIONARE 
2.1.                
Dispoziții în materie de monitorizare și
raportare 

Operațiunile
de finanțare ale BERD vor fi gestionate în conformitate cu propriile norme
și proceduri ale BERD, inclusiv măsuri corespunzătoare de audit,
control și monitorizare. Conform AEB, Comitetul de audit al BERD, cu
sprijinul auditorilor externi, asistă Consiliul de administrație al
BERD și este responsabil pentru verificarea regularității
operațiunilor și conturilor BERD. Consiliul de administrație, în
cadrul căruia UE, reprezentată de Comisie, are un administrator,
transmite conturile auditate pentru fiecare exercițiu financiar
Consiliului guvernatorilor spre aprobare la fiecare reuniune anuală
și aprobă bugetul BERD. Banca aprobă raportul de audit,
bilanțul general și contul de profit și pierderi al băncii,
după examinarea lor. 
În
plus, Consiliul de administrație elaborează politicile și ia
decizii cu privire la împrumuturi, garanții, investiții în capitalul
propriu al clienților, împrumuturile BERD, oferirea de asistență
tehnică și alte operațiuni ale BERD, în conformitate cu orientările
generale formulate de Consiliul guvernatorilor.
În
fine, Consiliul de administrație a instituit trei comitete de
administrație care să îl sprijine în activitatea sa: Comitetul de
audit, Comitetul pentru buget și probleme administrative și Comitetul
pentru politici financiare și operaționale. Administratorul din
partea UE (sau supleantul său) participă la toate aceste comitete.
Guvernatorul
BERD pentru Uniune va prezenta Parlamentului European un raport anual referitor
la aspectele legate de BERD, în conformitate cu Decizia nr. 1219/2011/UE a Parlamentului
European și a Consiliului privind subscrierea de noi acțiuni de
către Uniunea Europeană în capitalul BERD.

2.2.                
Sistemul de gestiune și control
2.2.1.          
Riscul (riscurile) identificat(e) 

Riscul
la care este expusă UE în legătură cu această decizie
derivă din participarea sa la BERD.

2.2.2.          
Metoda (metodele) de control prevăzută(e)

Operațiunile
BERD din regiunea estică și sudică vor fi efectuate în
conformitate cu normele regulamentului standard de procedură al BERD
și cu bunele practici bancare. A se vedea și punctul 2.1.

2.3.                
Măsuri de prevenire a fraudelor și a
neregulilor 

BERD
dispune de un birou independent de conformitate (Office of the Chief
Compliance Officer – OCCO) condus de un șef al biroului de
conformitate (Chief Compliance Officer – CCO) care raportează direct
Președintelui și anual, sau ori de câte ori este nevoie, Comitetului
de audit. Misiunea OCCO este de a promova o bună guvernanță
și de a garanta aplicarea celor mai înalte standarde de integritate în
toate activitățile BERD, în conformitate cu cele mai bune practici
existente la nivel internațional. Printre atribuțiile OCCO se
numără chestiunile legate de integritate, diligența
necesară, confidențialitate, conflicte de interes,
guvernanță corporativă, responsabilitate, etică, lupta
împotriva spălării banilor și a finanțării
terorismului și prevenirea practicilor frauduloase și corupte. OCCO
este responsabil cu anchetarea acuzațiilor de fraudă, corupție
și comportament inadecvat. El se ocupă, de asemenea, și cu
formarea și consilierea membrilor BERD desemnați ca membri în
Consiliile de administrație ale societăților în care BERD
deține o participație. Diligența necesară în materie
financiară și de integritate face parte integrantă din procesul
prin care banca aprobă noile operațiuni și monitorizează
tranzacțiile în curs. BERD publică pe site-ul său web raportul
anti-corupție al OCCO. 
În
plus, OCCO este responsabil pentru administrarea mecanismului de
responsabilitate al BERD, respectiv acel Independent Recourse Mechanism,
care va fi înlocuit în curând cu Project Complaint Mechanism. Acest
mecanism permite evaluarea și analiza plângerilor primite în
legătură cu proiectele finanțate de BERD și determinarea,
după caz, a măsurii în care BERD a acționat în conformitate cu
politicile sale relevante atunci când a aprobat un anumit proiect.

3.                      
IMPACTUL FINANCIAR ESTIMAT AL PROPUNERII/INIȚIATIVEI 
3.1.                
Rubrica (rubricile) din cadrul financiar multianual
și linia (liniile) bugetară (bugetare) de cheltuieli afectată
(afectate) 

·      Linii bugetare de cheltuieli existente 
În ordinea rubricilor
din cadrul financiar multianual și a liniilor bugetare.
 Rubrica din cadrul financiar multianual || Linia bugetară || Tipul cheltuielilor || Contribuție 
 Număr [Descriere………………………...……….] || Dif./Nedif. ([8]) || Țări AELS[9] || Țări candidate[10] || Țări terțe || În sensul articolului 18 alineatul (1) litera (a) din Regulamentul financiar 
 4 || - || - || NU || NU || NU || NU 

3.2.                
Impactul estimat asupra cheltuielilor 
3.2.1.          
Sinteza impactului estimat asupra cheltuielilor 

Acceptarea de către UE a extinderii BERD la
sudul și estul Mării Mediterane nu necesită cheltuieli
operaționale.
 Rubrica din cadrul financiar multianual: || 5 || „Cheltuieli administrative” 
milioane EUR (cu 3 zecimale)
   ||   ||   || Anul 2011 || Anul 2012 || Anul 2013 || Anul 2014 || … a se menționa numărul de ani necesar pentru a reflecta durata impactului (cf. punctul 1.6) || TOTAL 
 DG: ECFIN || 
  Resurse umane || 0,127 || 0,064 ||   ||   ||   ||   ||   || 0,191 
  Alte cheltuieli administrative ||   ||   ||   ||   ||   ||   ||   ||   
 TOTAL DG ECFIN || Credite || 0,127 || 0,064 ||   ||   ||   ||   ||   || 0,191 
 TOTAL credite în cadrul RUBRICII 5 din cadrul financiar multianual || (Total angajamente = Total plăți) || 0,127 || 0,064 ||   ||   ||   ||   ||   || 0,191 
milioane EUR (cu 3 zecimale)
   ||   ||   || Anul 2011 || Anul 2012 || Anul 2013 || Anul 2014 || … a se introduce numărul de ani necesar pentru a reflecta durata impactului (cf. punctul 1.6) || TOTAL 
 TOTAL credite în cadrul RUBRICILOR 1 - 5 din cadrul financiar multianual || Angajamente || 0,127 || 0,064 ||   ||   ||   ||   ||   || 0,191 
 Plăți || 0,127 || 0,064 ||   ||   ||   ||   ||   || 0,191 

3.2.2.          
Impactul estimat asupra creditelor
operaționale 

–     
ý  Propunerea/inițiativa nu implică utilizarea de credite
operaționale 

3.2.3.          
Impactul estimat asupra creditelor cu caracter
administrativ
3.2.3.1.    
Sinteză 

–     
¨  Propunerea/inițiativa nu implică utilizarea de credite
administrative 
–     
ý  Propunerea/inițiativa implică utilizarea de credite
administrative, conform explicațiilor de mai jos:
milioane EUR (cu 3
zecimale)
   || Anul 2011 || Anul 2012 || Anul 2013 || Anul 2014 || … a se menționa numărul de ani necesar pentru a reflecta durata impactului (cf. punctul 1.6) || TOTAL 
 RUBRICA 5 din cadrul financiar multianual ||   ||   ||   ||   ||   ||   ||   ||   
 Resurse umane || 0,127 || 0,064 || 0,000 || 0,000 ||   ||   ||   || 0,191 
 Alte cheltuieli administrative ||   ||   ||   ||   ||   ||   ||   ||   
 Subtotal RUBRICA 5 din cadrul financiar multianual || 0,127 || 0,064 || 0,000 || 0,000 ||   ||   ||   || 0,191 
 În afara RUBRICII 5[11] din cadrul financiar multianual ||   ||   ||   ||   ||   ||   ||   ||   
 Resurse umane ||   ||   ||   ||   ||   ||   ||   ||   
 Alte cheltuieli de natură administrativă ||   ||   ||   ||   ||   ||   ||   ||   
 Subtotal în afara RUBRICII 5 din cadrul financiar multianual ||   ||   ||   ||   ||   ||   ||   ||   
 TOTAL || 0,127 || 0,064 || 0,000 || 0,000 ||   ||   ||   || 0,191 

3.2.3.2.    
 Necesarul de resurse umane estimat 

–     
¨  Propunerea/inițiativa nu implică utilizarea de resurse
umane 
–     
ý  Propunerea/inițiativa implică utilizarea de resurse umane,
conform explicațiilor de mai jos:
Estimarea trebuie exprimată în echivalent
normă întreagă (sau cel mult cu o zecimală)
 ||   || Anul 2011 || Anul 2012 || Anul 2013 || Anul 2014 || … a se introduce numărul de ani necesar pentru a reflecta durata impactului (cf. punctul 1.6) 
  Posturi din schema de personal (funcționari și agenți temporari) || 
 || 01 01 01 01 (la sediu și în birourile de reprezentare ale Comisiei) || 1,0 || 0,5 || 0 || 0 ||   ||   ||   
 || XX 01 01 02 (delegații) ||   ||   ||   ||   ||   ||   ||   
 || XX 01 05 01 (cercetare indirectă) ||   ||   ||   ||   ||   ||   ||   
 || 10 01 05 01 (cercetare directă) ||   ||   ||   ||   ||   ||   ||   
 ||  Personal extern (în echivalent normă întreagă: ENI)[12] || 
 || XX 01 02 01 (AC, INT, END din „pachetul global”) ||   ||   ||   ||   ||   ||   ||   
 || XX 01 02 02 (AC, INT, JED, AL și END în delegații) ||   ||   ||   ||   ||   ||   ||   
 || XX 01 04 yy[13] || - la sediu[14] ||   ||   ||   ||   ||   ||   ||   
 || - în delegații ||   ||   ||   ||   ||   ||   ||   
 || XX 01 05 02 (AC, INT, END - cercetare indirectă) ||   ||   ||   ||   ||   ||   ||   
 || 10 01 05 02 (AC, INT, END – cercetare directă) ||   ||   ||   ||   ||   ||   ||   
 || Alte linii bugetare (a se preciza) ||   ||   ||   ||   ||   ||   ||   
 || TOTAL || 1,0 || 0,5 || 0 || 0 ||   ||   ||   
Necesarul de resurse
umane va fi acoperit de efectivele de personal ale DG-ului în cauză alocate
deja gestionării acțiunii și/sau realocate intern în cadrul
DG-ului.
Descrierea sarcinilor
care trebuie efectuate:
 Funcționari și agenți temporari || Principalele sarcini care decurg din propunere sunt următoarele: - pregătirea propunerii legislative; - urmărirea procedurii legislative împreună cu Parlamentul European și cu Consiliul; - relații și comunicarea cu conducerea BERD. 
 Personal extern ||   

3.2.4.          
Compatibilitatea cu cadrul financiar multianual
actual 

–     
ý  Propunerea/inițiativa este compatibilă cu cadrul financiar
multianual actual
–     
ý Propunerea este compatibilă cu programarea financiară
existentă. 

3.2.5.          
Participarea terților la finanțare 

–     
ý Propunerea/inițiativa nu prevede cofinanțare din partea
terților 

3.3.                
Impactul estimat asupra veniturilor 

–      ý  Propunerea/inițiativa
nu are impact financiar asupra veniturilor.
[1]               Comunicarea comună intitulată „Un parteneriat
pentru democrație și prosperitate împărtășită cu
țările sud-mediteraneene”, COM (2011) 200 din 8 martie 2011. Extinderea
mandatului BERD la vecinii sud-estici a fost, de asemenea, promovată de
Comisie și de SEAE în comunicarea comună intitulată „Un
răspuns nou în contextul schimbărilor din țările vecine”,
COM(2011) 303 din 25 mai 2011.
[2]               Israel este, de asemenea, membru al BERD, dar nu se
așteaptă ca această țară să devină
țară de intervenție a BERD.
[3]               Comunicarea comună intitulată „Un parteneriat
pentru democrație și prosperitate împărtășită cu
țările sud-mediteraneene”, COM (2011) 200 din 8 martie 2011. Extinderea
mandatului BERD la vecinii sud-estici a fost, de asemenea, promovată de
Comisie și de SEAE în comunicarea comună intitulată „Un
răspuns nou în contextul schimbărilor din țările vecine”,
COM(2011) 303 din 25 mai 2011.
[4]               ABM (Activity Based Management): gestionare pe
bază de activități – ABB (Activity Based Budgeting): stabilirea
bugetului pe bază de activități.
[5]               Astfel cum sunt menționate la articolul 49
alineatul (6) litera (a) sau (b) din Regulamentul financiar.
[6]               Explicațiile privind modalitățile de
gestionare, precum și trimiterile la Regulamentul financiar sunt
disponibile pe site-ul BudgWeb: http://www.cc.cec/budg/man/budgmanag/budgmanag_en.html
[7]               Astfel cum sunt menționate la articolul 185 din
Regulamentul financiar.
[8]               CD = credite diferențiate / CND = credite
nediferențiate.
[9]               AELS: Asociația Europeană a Liberului Schimb..

[10]             Țările candidate și, după caz,
țările potențial candidate din Balcanii Occidentali.
[11]             Asistență tehnică și/sau
administrativă și cheltuieli de sprijin pentru punerea în aplicare a
programelor și/sau a acțiunilor UE (fostele linii „BA”), cercetare
indirectă și cercetare directă.
[12]             AC = agent contractual; INT = personal pus la
dispoziție de agenți de muncă temporară
(„Intérimaire”); JED = „Jeune Expert en Délégation” (expert tânăr în
delegații); AL= agent local; END= expert național detașat. 
[13]             În cadrul plafonului pentru personal extern din creditele
operaționale (fostele linii „BA”).
[14]             În special pentru Fonduri structurale, Fondul european
agricol pentru dezvoltare rurală (FEADR) și Fondul european pentru
pescuit (FEP).